วันที่25เดือนที่ผ่านมาได้เหน็บยาเพราะมีตกขาวผิดปกติ ขนาด500 แค่1เม็ดเช้ามามีเลือดออกจากช่องคลอด จนถึงวันที่3 มีไม่มี ออกกระปริดประปอย (มีบุตร1คนฝั่งเข็มยาคุม5ปี) ปกติก็ประจำเดือนมาผิดปกติอยู่แล้ว บวกกับประจำเดือนชอบมากระปริดกนะปอย เลยไม่รู้ว่ามันคือประจำเดือนหรือเลือดออกผิดปกติ สีของเลือดคือสีแดง แดงชมพู บางครั้งก็น้ำตาล มียาอะไรแก้ได้บ้างเบื้องต้น ทานยาคุมไปได้ไหม หรือทานยาอะไรได้บ้าง
สวัสดีค่ะ หากยังฝังยาคุมกำเนิดอยู่ การมีเลือดออกจากช่องคลอด มีเลือดออกแบบกะปริดกะปรอย ถือเป็นผลข้างเคียงจากยาฝังคุมกำเนิดที่สามารถพบได้ นอกจากนี้ ยาฝังคุมกำเนิดอาจยังทำให้มีเลือดออกบ่อย เลือดออกติดต่อกันนาน หรือในบางรายอาจทำให้ประจำเดือนขาดหายไปก็ได้ค่ะ ซึ่งก็ไม่ได้อันตรายอะไรดังนั้น หากเลือดที่ออกมีปริมาณไม่มาก ไม่ได้ออกติดต่อกันทุกวัน ไม่มีปวดท้องน้อยมาก ก็ไม่ได้ถือว่าผิดปกติอะไรค่ะสำหรับอาการตกขาวที่ผิดปกติ หากยังไม่หาย คือมีตกขาวปริมาณมากทุกวัน มีแสบหรือคันช่องคลอด มีกลิ่นเหม็น หรือมีสีเขียวเหลืองคล้ายหนอง ก็ควรไปพบแพทย์เพื่อตรวจและให้ยารักษาที่ตรงกับโรคค่ะ สำหรับยาสอดที่ได้ใช้ไป ไม่น่าเป็นสาเหตุที่ทำให้เกิดเลือดออกกะปริดกะปรอยค่ะ